Document ID: 32004D0249

Id-Deċiżjoni tal-Kummissjoni
tal-11 ta’ Marzu 2004
dwar kwestjonarju għal rapporti mill-Istati Membri dwar l-implimentazzjoni tad-Direttiva 2002/96/KE tal-Parlament Ewropew u tal-Kunsill dwar apparat elettriku u elettroniku skartat (WEEE)
(notifikata taħt id-dokument numru K(2004) 714)
(Test b’relevanza għaż-ŻEE)
(2004/249/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva 2002/96/KE tal-Parlament Ewropew u tal-Kunsill tas-27 ta’ Jannar 2003 [1] dwar skart ta’ apparat elettriku u elettroniku (WEEE), u b’mod partikolari l-Artikolu 12 tagħha,
Billi:
(1) Taħt id-Direttiva 2002/96/KE l-Istati Membri għandhom jibagħtu rapport lill-Kummissjoni dwar l-implimentazzjoni tad-Direttiva.
(2) Ir-rapport għandu jittratta fid-dettall kemm l-inkorporazzjoni tad-Direttiva fil-liġi nazzjonali kif ukoll l-implimentazzjoni tagħha.
Għandu jkun ikkompilat fuq il-bażi tal-kwestjonarju f’din id-Deċiżjoni.
(3) Il-miżuri previsti f’din id-Deċiżjoni huma skond l-opinjoni tal-Kumitat stabbilit skond l-Artikolu 6 tad-Direttiva 91/692/KEE [2],
ADDOTTAT DIN ID-DEĊIŻJONI:
Artikolu 1
L-Istati Membri għandhom iħejju r-rapporti tagħhom dwar l-implimentazzjoni tad-Direttiva 2002/96/KE fuq il-bażi tal-kwestjonarju fl-Anness.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, fil-11 ta’ Marzu 2004.

Labels: 12
1
15
20